PATVIRTINTA

                                                                                                  Klaipėdos rajono savivaldybės

                                                                                             administracijos direktoriaus

                                                                                               2017-03-06 įsakymu Nr. AP-193

            **GARGŽDŲ SENIŪNIJOS KAPINIŲ PRIŽIŪRĖTOJO PAREIGYBĖS APRAŠYMAS**

 **I. PAREIGYBĖ**

 1. Gargždų seniūnijos kapinių prižiūrėtojo pareigybė priklauso kvalifikuotų darbuotojų pareigybių grupei.

 2. Pareigybės lygis – C.

 3. Pareigybės paskirtis – pareigybės aprašyme nustatytoms funkcijoms įgyvendinti.

 4. Gargždų seniūnijos kapinių prižiūrėtojas pavaldus Gargždų seniūnijos seniūnui.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 5. Darbuotojas, einantis šias pareigas, turi atitikti šiuos specialius reikalavimus:

 5.1. Turėti ne žemesnį kaip vidurinį išsilavinimą ir (ar) įgytą profesinę kvalifikaciją.

 5.2. Mokėti dirbti elektriniais, mechaniniais prietaisais ir įrankiais.

 5.3. Būti susipažinusiam su priešgaisrinės, darbų saugos taisyklėmis.

 5.4. Mokėti savarankiškai organizuoti savo darbą.

**III. ŠlAS PAREIGAS EINANČIO DARBUOTOJO FUNKCIJOS**

 6. Šias pareigas einantis darbuotojas vykdo šias funkcijas

 6.1. Prižiūrėti, kad kapinėse būtų švaru ir tvarkinga (vasaros metu nuo kapavietėmis neužimtų plotų nušienauti žolę, ravėti likusius be šeimininkų kapus, rudenį nuo praėjimo takų grėbti lapus, žiemą valyti sniegą, rinkti ne į konteinerius sumestas atliekas).

 6.2. Parodyti laidojimo vietą pagal raštišką seniūno išduotą laidojimo leidimą, registruoti visus laidojimus registracijos knygoje, vykdyti kapaviečių formavimo koordinavimą bei kontrolę.

 6.3. Nuolat tikrinti, kad asmenys, kurių vardu skirtos kapavietės, jas prižiūrėtų.

 6.4. Prižiūrėti, kad niekas nevažinėtų kapinėse transportu (išskyrus specialųjį laidotuvių transportą), nevaikščiotų su šunimis.

 6.5. Prižiūrėti, kad be seniūnijos žinios niekas neišvežtų remontuoti kapų statinių, sodintų, persodintų medžius arba juos naikintų.

 6.6. Prižiūrėti, kad kapinėse niekas nešiukšlintų, nemindžiotų vejos ir gėlynų, nelaužytų medžių ir krūmų, negadintų kapinių ir kapų statinių, nedegintų šiukšlių arba jas išmestų ne tam skirtose vietose, netrikdytų rimties ir nepažeistų viešosios tvarkos.

 6.7. Užtikrinti, kad nustatyta tvarka būtų surenkamos ir išvežamos į sąvartyną kapinėse susidarančios atliekos.

 6.8. Užtikrinti kapinių aprūpinimą vandeniu vasaros sezono metu.

 6.9. Vykdyti šachtinių šulinių, metalinių talpų vandeniui bei įrangos vandens tiekimui priežiūrą ir esant reikalui atlikti einamąjį remontą.

 6.10. Laikyti užrakintus kapinių vartus kapinių nelankymo metu.

 6.11. Kontroliuoti ir užtikrinti kapinių tvarkymo taisyklių laikymąsi.

 6.12. Vykdyti kitus seniūno žodinius ir raštiškus nurodymus, jei tai neprieštarauja teisės aktams.

**IV. ATSAKOMYBĖ**

 7. Šias pareigas vykdantis darbuotojas atsako už pareigybės aprašyme nustatytų funkcijų vykdymą.

 8. Kapinių prižiūrėtojas atsakingas:

 8.1. Už švarą ir tvarką kapinių teritorijoje.

 8.2. Už kapinių tvarkymo taisyklių laikymąsi.

 8.3. Už tvarkingai vedamą laidojimų ir kapaviečių statinių knygą.

 8.4. Už kultūringą gyventojų aptarnavimą.

 8.5. Už žalą, padarytą seniūnijai dėl savo kaltės.

 8.6. Už funkcijoms vykdyti paskirto turto priežiūrą bei apsaugą.

 8.7. Už saugos darbe, darbo drausmės, elektros saugos, priešgaisrinės apsaugos ir šio pareigybės aprašymo reikalavimų vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_